I kjølvannet av saken der norske Frode Berg siden desember 2017 hadde sittet fengslet i Moskva anklaget for spionasje på oppdrag fra norsk etterretningstjeneste, stod Espen Lee sommeren 2018 i Dagbladet fram med en historie der han hevdet seg sviktet av den norske E-tjenesten under et oppdrag i Belfast. Han hevdet å ha vært i Nord-Irland på oppdrag for britiske MI5, formidlet av den norske E-tjenesten. Oppdraget hans skal angivelig ha vært å finne ut hvordan IRA hadde fått tak i norske militære våpen. Mens han satt i samtaler med IRA, hevdet Lee han så seg nødt til å flykte for livet som følge av at en journalist fra VG ringte ham for å fortelle at oppdraget hans var blitt avslørt på Stortinget. Lee hevdet han ikke fikk hjelpen han var lovet fra E-tjenesten hvis oppdraget måtte avbrytes, og skal i stedet ha sett seg nødt til å komme seg hjem uten noen form for assistanse fra oppdragsgiverne. Dagbladet måtte beklage saken og trakk den tilbake da opplysningene Lee gav ikke stemte med virkeligheten. Saken har tidligere blitt omtalt i boken , der den ble satt i sammenheng med det norske Stay Behind-systemet. Under høringene om Lund-kommisjonen 13. januar 1997 fortalte Oddmund Hammerstad på Stortinget om Espen Lee og hans oppdrag for E-tjenesten.